**Z A P I S N I K**

**38. SEJE IO DUGS**

**Prisotni:**

|  |  |
| --- | --- |
|  | Andreja Bečan , dr. Eva Konečnik Kotnik, Rožle Bratec Mrvar, dr. Mojca Ilc Klun, mag. Igor Lipovšek, Mirsad Skorupan , Nataša Mrak, Tomi Tomšič, vabljen, prisoten dr. Stanko Pelc. |

**Opravičeno odsotni:** Kristina Šturm, Nina Farič

**Sestanek vodil:** Rožle Bratec Mrvar

**Ura:** 20.00 - 20.33

**Dnevni red:**

* Tabor DUGS,
* mednarodna konferenca 2021,
* Fabianijev natečaj,
* Kocenova znamka,
* Mednarodna izmenjava 2021.

**Ad 1. TABOR DUGS**

-seznam predavateljev v KATIS-u se ne ujema s predavatelji na taboru DUGS,

-v petek POP bi imeli predavanja v predavalnici, v soboto DOP bi šli na teren,

-ga. Nataša omeni možnost nalog, ki jih je pripravila za učence - samostojno raziskovanje Celja,

-družabni večer,

-ga. Eva vpraša go. Karmen (didaktični pristopi k pouku na prostem) za sodelovanje na taboru,

-g. Mirsad vpraša g. Natka in go. Tatjano za prispevek na taboru,

-g. Pelc je predstavil gradivo za samostojno raziskovanje Celja s pomočjo telefonov, gradivo je zbrano s pomočjo raziskav g. Toma Goloba, ki jih je naredil z učenci na šoli,

-g. Rožle bo obiskal hostel v Celju in rezerviral prenočišče (ima 42 prenočišč, dvorano za 100 ljudi, Rožle bo sprejemal prijave in vodil evidenco prisotnih na taboru,

-možnost sodelovanja s Tomotovo III. osnovno šolo, ki je blizu hostla, če pa imamo predavalnico na voljo v centru ne potrebujemo sodelovati z III. Osnovno šolo,

-datum tabora se lahko spremeni, trenutno je 9. in 10. oktober, takrat je še mednarodna konferenca, točen datum bo določen tudi na podlagi razpoložljivosti prenočišč.

**Ad 2. NAČRTI ZA MEDNARODNO KONFERENCO 2021**

-prvi konec tedna v juniju,

-lokacija je še vprašanje: obala ali Štanjel.

**Ad 3. FABIJANIJEV NATEČAJ**

Zaradi korone izveden v jeseni (Štanjel).

**Ad4. ZNAMKA POSVEČENA BLAŽU KOCENU**

Ob 200 letnici rojstva se je Rožle dogovoril, da se izda znamka Blaža Kocena, Pošta SLO je predlog sprejela.

**Ad5. MEDNARODNI SIMPOZIJ »NAZORNOST PRI POUKU«**

Tretji vikend v marcu bo mednarodni simpozij v Ponikvi (Avstrija, Češka, Slovenija, Madžarska), tema bo »NAZORNOST PRI POUKU GEOGRAFIJE« 1. del bo izveden na akademiji ali Slovenski matici, drug del na Ponikvi, k sodelovanju bi povabili vse tri univerze.

**Ad6. MEDNARODNA IZMENJAVA Z ITALIJANSKIMI UČITEJI**

-natančni datumu še niso določeni, predvideno bo okoli 14. julija (italijanski učitelji pri nas) in okoli 17. avgusta (slovenski učitelji v Italiji),

-trije zunanji učitelji so se za izmenjavo že zanimali, če bodo šli v Italijo, morajo sodelovati na srečanju tudi v Sloveniji, potrebno jih je jemati resno.

Ljubljana, 2. 7. 2020 Zapisala: Andreja Bečan

**Z A P I S N I K**

**39. SEJE IO DUGS**

**Prisotni:**

|  |  |
| --- | --- |
|  | Nina Farič, ga. Andreja Bečan , dr. Eva Konečnik Kotnik, Rožle Bratec Mrvar, dr. Mojca Ilc Klun, mag. Igor Lipovšek, Mirsad Skorupan , Nataša Mrak, dr. Tatjana Resnik Planinc, Tomislav Golobvabljen, prisoten dr. Stanko Pelc. |

**Opravičeno odsotni:** mag. Lea Nemec, Tomi Tomšič, dr. Jurij Kunaver

**Sestanek vodil:** Rožle Bratec Mrvar

**Ura:** 20.00 - 21.00

**Dnevni red:**

1.      Pregled zapisnika prejšnje seje

2.      Predlog mag. Igorja Lipovška za nagrado RS za šolstvo

3.      Tabor DUGS 2020

4.      Občni zbor

5.      Aktivnosti  2021

6.      Razno

**Ad 1. PREGLED ZAPISNIKA PREJŠNJE SEJE**

Zapisnik prejšnje seje IO bodo člani prejeli naknadno.

**Ad 2. PREDLOG MAG. IGORJA LIPOVŠKA ZA NAGRADO RS ZA ŠOLSTVO**

Predlog so podprli LGD, vsi trije univerzitetni oddelki za geografijo (LJ, KP, MB), in številni učitelji, ravnatelji ter nekdanji sodelavci. Člani IO se s predlogom mag. Igorja Lipovška za nagrado RS za šolstvo strinjajo.

**Ad 3. TABOR DUGS 2020**Dogovorili smo se, da do torka 6. 10. dokončno odločimo o načinu izvedbe tabora, glede na aktualna priporočila MIZŠ in NIJZ. Tabor bomo izvedli tudi če bo prišlo do zaostritve javnih zbiranj (na daljavo preko Zoom-a).

**Ad4.**

Občni zbor bomo izvedli v petek, 16. 10. 2020 zvečer v okviru tabora DUGS.

**Ad5.**

**MEDNARODNI SIMPOZIJ »NAZORNOST PRI POUKU«**Dogovorili smo se za oblikovanje Organizacijskega in programskega odbora v sestavi: dr. Jurij Kunaver (predsednik), dr. Mojca Ilc Klun (predstavnica Univerze v Ljubljani), dr. Karmen Kolnik (predstavnica Univerze v Mariboru), dr. Stanko Pelc (predstavnik Univerze na Primorskem), Zlatko Zevnik (predstavnik TOD in KS Ponikva) in Rožle Bratec Mrvar (predstavnik DUGS), ki bi opravljal tudi naloge tajnika. Mednarodni simpozij z naslovom »NAZORNOST PRI POUKU GEOGRAFIJE – VČERAJ, DANES IN JUTRI« bo na Univerzi v Ljubljani v petek, 19. 3. 2021. Drugi del bo v Ponikvi in na Hotunju (Kocenova sobota) v soboto, 20. 3. 2020. Povabili bi udeležence iz držav, kjer je imel Kocen pomemben vpliv na razvoj pouka geografije (Avstrija, Češka, Madžarska, Poljska, Hrvaška, Italija.

**MEDNARODNA IZMENJAVA Z ITALIJANSKIMI UČITEJI**

-natančni datumu še niso določeni, predvideno bo okoli 14. julija (italijanski učitelji pri nas) in okoli 17. avgusta (slovenski učitelji v Italiji),

-trije zunanji učitelji so se za izmenjavo že zanimali, če bodo šli v Italijo, morajo sodelovati na srečanju tudi v Sloveniji.

**IZID KOCENOVE ZNAMKE**

Skupaj s TOD Ponikva in Občino Šentjur smo ob 200-letnici rojstva Blaža Kocena Pošti Slovenije predlagali izdajo jubilejne znamke. Naš predlog je bil sprejet. Pošta je uspešno izvedla natečaj, kjer je bila izbrana znamka, ki bo izšla prihodnje leto.

Ljubljana, 23. 9. 2020 Zapisala: Andreja Bečan

**ZAPISNIK OBČNEGA ZBORA DUGS 2020**

**PREDLAGANI DNEVNI RED:**

1. **Preverjanje navzočnosti in sklepčnosti**
2. **Sprejetje dnevnega reda**
3. **Poročilo o delovanju v letu 2019**
4. **Finančno poročilo za leto 2019**
5. **Načrt dela v letu 2020 in 2021**
6. **Izvolitev novih organov društva**
7. **Razno**

**SKLEPI:**

1. *Prisotnih je bilo 65 članov DUGS. Ugotavljamo da je bil občni zbor sklepčen (več kot polovica od 127 registriranih članov). Imenovali smo delovno predsedstvo (Rožle Bratec Mrvar, Nataša Mrak in dr. Stanko Pelc), zapisničarko (Andreja Bečan), volilno komisijo (Nina Farič, Tomislav Golob in Tomi Tomšič) in verifikacijsko komisijo (mag. Igor Lipovšek in Mirsad Skorupan).*
2. *Prisotni člani so soglasno potrdili predlagani dnevni red.*
3. *Občni zbor je potrdil poročilo predsednika IO društva o delu v letu 2019. Glavne dejavnosti so bile: 9. Kocenova sobota (16. marca 2019) s predavanjem o Digitalnem prikazovanju geografskih vsebin; 1. Mednarodna konferenca DUGS Zaživimo z vodo - Podsreda in Bistrica ob Sotli (31.5. in 1. 6. 2019); Mednarodna konferenca EUROGEO – Hidden Geographies/Skrite geografije v Ljubljani (29.-31. 8. 2019); 14. tabor DUGS – Ljubljansko barje (4. in 5. 10. 2019) z bienalno podelitvijo priznanj DUGS-a (4. 5. 2019). Redno smo tudi sodelovali v organih in aktivnostih Zveze geografov Slovenije. Preselili smo tudi sedež društva na Geografski inštitut Antona Melika SAZU Gosposko 13, p.p. 13, 1001 Ljubljana.*
4. *Občni zbor je potrdil finančno poročilo v letu 2019. Zaradi dveh velikih mednarodnih konferenc so bili prihodki rekordno visokih 38.915,28 € (36.519 € je bilo prihodkov iz teh dveh virov; 1396,28 € so znašale članarine, prispevki in dotacije ter 1000,00 € sredstva iz razpisa MOL). Odhodki so znašali 35.472,55 € (storitve 31.128,77 €, material 4.343,78 €). Stanje na TR na dan 31. 12. 2019 je bilo 11.196,60 €. Zaradi prenosa nekaterih obveznosti v leto 2020 je od stanja potrebno odšteti rezervirana sredstva za stroške publikacij za mednarodno konferenco Skrite geografije v višini 5031,45 € in 600,00 €, ki so ostali od prihodkov namenjenih za Mednarodno geografsko olimpijado v letu 2019. Realno stanje sredstev s katerimi razpolagamo je bilo 3206,16 €. Bilančni dobiček je znašal 2442,73 €, zato smo plačali 435,70 € davka od dohodkov in bomo v letu 2020 plačali še enak znesek akontacije davka na dohodek. Čisti presežek je bil torej 2007,03 €.*
5. *V letu 2020 smo že izvedli: Fotografski natečaj »Mi v pokrajini« in zaključek na Noči geografije (3. 4. 2020), ki je potekala na daljavo zaradi epidemije; 2. Mednarodno konferenco DUGS Podnebne spremembe (5. in 6. 6. 2020), ki je tudi potekala na daljavo ter izdajo pripadajočega zbornika; razpis za 6. geografski natečaj Po Fabianijevih poteh z naslovom »Ustvarjalna geografska predstavitev mojega kraja« (zaključek je preložen na jesen). Žal je zaradi epidemije odpadla Kocenova sobota. Do konca leta 2020 bomo izvedli še 15. tabor DUGS – Celje (16. in 17. 10. 2020) ter sodelovali pri zaključnem delu natečaja Po Fabianijevih poteh. V letu 2021 načrtujemo jubilejno 10. Kocenovo soboto (19. in 20. 3. 2021), ki bo razširjena z mednarodnim simpozijem ob 200-letnici rojstva Blaža Kocena, ki bo potekal na Filozofski fakulteti UL; 3. Mednarodna konferenca DUGS »Trajnostni razvoj v pokrajini« (4. in 5. 6. 2021) ; mednarodna izmenjava z učitelji geografije iz Italije (poletje 2021); 16. tabor DUGS s podelitvijo priznanj DUGS.*
6. *Prisotni člani so s 64 glasovi za in 1 vzdržanim potrdili novo sestavo IO v sledeči sestavi: Nataša Mrak (predsednica), dr. Mojca Ilc Klun (podpredsednica), Andreja Bečan (tajnica), Mirsad Skorupan (blagajnik), dr. Jurij Kunaver (kot častni član), Rožle Bratec Mrvar, Nina Farič, Tomislav Golob, dr. Eva Konečnik Kotnik, mag. Lea Nemec, dr. Tatjana Resnik Planinc, Kristina Šturm, Tomi Tomšič. Disciplinsko komisijo bo IO imenoval po potrebi. Nadzorni odbor sestavljajo: dr. Stanko Pelc, mag. Igor Lipovšek in dr. Karmen Kolnik.*
7. *Brez sklepov*

*Zapisničarka: Overovatelja zapisnika (verifikacijska Komisija):*

*Andreja Bečan mag. Igor Lipovšek*

 *Mirsad Skorupan*

*Ljubljana, 16. 10. 2020*

**Z A P I S N I K**

**40. (DOPISNE) SEJE IO DUGS**

**Prisotni:**

|  |  |
| --- | --- |
|  | Andreja Bečan, dr. Eva Konečnik Kotnik, Kristina Šturm, Mirsad Skorupan, dr. Mojca Ilc Klun, Nataša Mrak, Nina Farič, Rožle Bratec Mrvar, dr. Tatjana Resnik Planinc, Tomi Tomšič, Tomo Golob. |

**Vabljen:** mag. Igor Lipovšek

**Opravičeno odsotna:** dr. Jurij Kunaver,mag. Lea Nemec

**Sestanek vodila:** Nataša Mrak

**DNEVNI RED:**

1. Kocenova sobota, simpozij, 19. in 20. 3. 2021

2. Mednarodna konferenca, Pokrajina in trajnostni razvoj, Štanjel, 23. in 24. 4. 2021

3. Natečaj po Fabianijevih poteh

4. Foto natečaj "Mi v pokrajini"

5. Enotna priznanja, potrdila

6. Razno

**Ad 1. Kocenova sobota, simpozij, 19. in 20. 3. 2021**

Kocenov simpozij bi v prvem dnevu najverjetneje potekal kot spletna videokonferenca, drugi dan (Kocenova sobota) pa bi se preselili na Ponikvo in v Hotunje, če bodo to seveda dopuščale epidemiološke razmere. Še v tem tednu bo objavljen poziv (v slovenščini, angleščini ali nemščini) za zbiranje prijav za prispevke.

**Ad 2. Mednarodna konferenca, Pokrajina in trajnostni razvoj, Štanjel, 23. in 24. 4. 2021**

Konferenco bomo povezali z zasedanjem Jadransko-Jonske pobude, kateri trenutno predseduje Slovenija. Na koncu slovenskega vodenja Jadransko-Jonske pobude bo v Portorožu organizirano mednarodno srečanje držav Jadrana in Jonskega morja v drugi polovici maja 2021. Na tem srečanju bomo predstavili dosežke vseh treh mednarodnih konferenc, ki smo jih in bomo organizirali do maja 2021.

**Ad 3. Natečaj po Fabianijevih poteh**

Zbiranje prispevkov za 6. geografski natečaj po Fabianijevih poteh se zaključi z decembrom, v začetku prihodnjega leta pa se razglasi rezultate natečaja.

**Ad 4. Foto natečaj "Mi v pokrajini"**

DUGS tudi letos pripravlja del aktivnosti za Noč geografije. Na spletni strani DUGS je objavljen razpis za natečaj, ki se zaključi 12. 3. 2021. Rezultati natečaja bodo objavljeni 2. 4. 2021 v sklopu prireditve Noč geografije.

**Ad 5. Enotna priznanja, potrdila**

Pripravljamo enotna priznanja za Noč geografije, tabor, v kratkem pa še za nagrade in priznanja DUGS.

**Ad 6. Razno**

Pod točko razno ni dodatnih predlogov.

Ljubljana, 5. 12. 2020 Zapisala: Nataša Mrak